Da Jura Soyfer (* 8da Dezemba 1912 in Charkof (ukrainisch Харків), Ukraine; † 16dn Februa 1939 im KZ Buachnwåid) woa õana fu de wichdigsdn bolidischn Schriftschdöla in Ésdaraich in de 1930ga Joa. Ea håd fia mearane Zaidschriftn gschrim und mearane Deataschdikl fafåsst. Duach sain frian Dod im KZ han åwa fü fu saine Såchan faloan gãnga und neta saine Artikl, 5 Deataschdikl, 3 Szenen und as Fragment fu saim Roman "So starb eine Partei" han iwalifat. Saine Såchan han in am recht ésdaraichischn Hochdaidsch gschrim und in iwa 30 Schbråchn iwasézt woan. Da Soyfer Jura (ausgschbrocha wiad's "Schoifa") is am 8dn Dezemba 1912 in da Ostukraine in Charkof auf d'Wöd kema. Saine Ötan woan da jidische Fabrikant Wladimir Soyfer und dén sâi Frau de Ljubow Soyfer. 1920 is de Familie foa de Bolschewistn dafã und aus da Ukraine wégga, zeascht nåch Ischdambul und dãn nåch Ésdaraich. Doat hãm si si in Bådn ãgsidlt und han schbéda nåch Wean zong. In Wean is da Jura a in d'Schui gãnga, nemli ins Realgimnasium Hagenmüllergasse in Eadbeag, wo a schbéda a sâi Matuara gmåcht håd. Mid fuchzen is da Jura Soyfer zu de Sozialisdischn Mitlschila dazua gãnga.   weida lesn